કેટલાક સંબંધો ધીમી ધીખતી ધૂણી જેવા. સમયની રાખ ભલે વળી હોય પણ અંદરથી ઝગતા હોય… જીવંત હોય. સૂકી નદીને ખોદો તો અંદર ભીનાશ અચૂક દેખા દેવાની. અનેક સંબંધો એવા હોય છે, જ્યાં રોજ રોજ સ્થૂળ રીતે મળવાની, વાતો કરવાની કે એવી કોઈ ઔપચારિકતાની જરૂર નથી પડતી. વરસો પછી પણ આવા સંબંધોનું સૌન્દર્ય એવું જ લીલુંછમ્મ રહેતું હોય છે. સમયનો ઘસારો આવા સંબંધોને નથી લાગતો. આવા સંબંધો જીવનની સાચી મૂડી બની રહે છે.